ट्रांसपेरेंसी इंटरनेशनल के मुताबिक भी भारत में भ्रष्टाचार में कोई कमी नहीं आई है. भारत के करप्शन परसेप्शन इंडेक्स यानी सीपीआई स्कोर में 2014 के मुकाबले सुधार नहीं आया है. तब भी भारत की सीपीआई 38 थी और नई सरकार के आने के बाद भी 38 ही है. सीपीआई में 0 से लेकर 100 तक अंक होते हैं. जिस देश को जितने अंक दिए जाते हैं उस देश में उतना ही कम भ्रष्टाचार होता है. सीपीआई रिपोर्ट के मुताबिक भारत और श्रीलंका के नेता अपने वादों को पूरा करने में नाकाम साबित हुए हैं. भारत की रैंकिंग 85 से 76 हो गई है, लेकिन इस बार सर्वे में 2014 के 176 देशों के मुकाबले 168 देश ही शामिल थे.